钦定古今图书集成/明伦汇编/氏族典/第255卷 > 王连
## 钦定古今图书集成/明伦汇编/氏族典/第255卷 > 王连

按《蜀志王连传》：“连字文仪，南阳人也。刘璋时为梓潼
令。先主起事葭萌，连闭城不降，先主义之，不强偪也。
及成都既平，以连为什邡令，转在广都，所居有绩，迁
司盐校尉。建兴元年，拜屯骑校尉，领丞相长史，封平
阳亭侯。时南方诸郡不宾，诸葛亮将自征之，连谏，以
为不毛之地，不宜冒险而行。亮虑诸将才不及己，意”
欲必往，而连言辄恳至，故停留久之。连卒，子山嗣，官
至江阳太守。